काबुल हमले के बाद वर्दी बिक्री पर पुलिस की कार्रवाई  
काबुल पुलिस ने कहा, काबुल में एक अभियान चलाकर पुलिस ने सेना की उन वर्दियों और सामानों को जब्त किया जो अवैध तरीके से बेचने के लिए रखी गई थी।
काबुल स्थित रक्षा मंत्रालय में सोमवार को हुए चरमपंथी हमले के बाद काबुल पुलिस ने गुरुवार को उन बाजारों पर अपना शिकंजा कसा जहां सेना और पुलिस की वर्दियां बेची जाती हैं।  काबुल पुलिस की तरफ से जारी एक बयान में कहा गया काबुल में एक अभियान चलाकर पुलिस ने सेना की उन वर्दियों और सामानों को जब्त किया जो अवैध तरीके से बेचने के लिए रखी गई थी। पुलिस ने यह कदम तब उठाया है जब सोमवार को एक हमलावर सेना की वर्दी पहनकर उच्च सुरक्षा वाले रक्षा मंत्रालय में घुस गया था और गोलीबारी कर तीन लोगों की जान ले ली थी। गौरतलब है कि पिछले कई सालों से काबुल के बाजारों में सेना की वर्दी और सामान खुले तौर पर बिकते रहे हैं।